Amedeo Pariante

Amedeo Pariante (Napule, 20 'e abbrile 1915 - Romma, 11 'e nuvembre 2005) fuje nu cantante napulitane.

Già 'int'ô 1940 cantava ncoppe 'o palcuscenico. Fuje 'o primmo a lancià 'a famosa canzone Munastero 'e Santa Chiara int'ô 1945. Urdemo 'e sei figlie, 'o pate era nu sarto.

Cierte canzune ca  cantava  tenettero assaie successe so': ‘Na sera ‘e maggio e Villa triste. Aroppo venetteno Acquerello Napoletano, Io te vurria vasà e tante ate ancora, dint'â carriera soja. Dinte ‘o periodo, subbeto doppo ‘a siconda guerra munniale, se esibbette spissi vvote o’ Salone Margherita, durante l’epuca d’oro do Varietà e da Rivista.

‘O 1950 avette assaje successo l’interpretazziona soja ‘e Pusilleco ‘nsentimento. Durante ‘a longa carriera soja, interpretaje tante e tante ate canzone classiche napulitane, danne sempe belli interpretazione e avenno assaie spisso successo.

‘N’ato grande successo ‘e Amedeo Pariante, fuje ‘a canzona ‘O filobus (vierze ‘e Peppino Russo e museca ‘e Vian), presentata durante ‘a Festa ‘e Piererotta Abici do 1953.

‘O 1955 lanciaie ‘a canzona Giuvanne cua chitarra, ca venette po’ ripigliata, doppo cocche mese, da Renato Carosone ca nce mudificaje ‘o ritmo e ‘a purtaje o’ successo.

‘O 1957 partecipaje 'O Festival 'e Napule, facenno ‘o riassunto de’ mutive ca erano state cantate durante ‘a gara, ‘nzieme a Armando Romeo, Ugo Calise, Sergio Centi e Fausto Cigliano.

Durante ll’anne sittanta, fuje assaje amico cu ll’attrice nnapulitana Marisa Laurito, quanno essa era ancora guagliona e, ‘o prencipio da carriera artistica soja. ‘A fiura ‘e Amedeo Pariante, garbata e distinta, ‘a gran signore, vene pure annutata da ‘o scrittore napulitano Giuseppe Marotta dinte ‘o rumanzo: L’oro di Napoli. È campato tante anne a Romma addo' po' se spegnette docemente.

Categurìa:Cantante taliane